Projekts

|  |  |
| --- | --- |
| LATVIJAS REPUBLIKAS MINISTRU KABINETS  2019.gada \_\_\_\_\_\_\_\_\_ Noteikumi Nr.\_\_\_\_ |  |

Rīgā (prot. Nr.\_\_\_, \_\_\_.§)

**Grozījumi Ministru kabineta 2017. gada 10.janvāra noteikumos Nr. 28 “Noteikumi par kārtību, kādā tiek iznomāta vieta pakalpojuma sniegšanai valsts nekustamajā īpašumā muitas kontroles punkta teritorijā, un nomas līguma tipveida nosacījumiem”**

*Izdoti saskaņā ar Muitas likuma*

*21. panta trešo daļu*

Izdarīt Ministru kabineta 2017. gada 10.janvāra noteikumos Nr. 28 “Noteikumi par kārtību, kādā tiek iznomāta vieta pakalpojuma sniegšanai valsts nekustamajā īpašumā muitas kontroles punkta teritorijā, un nomas līguma tipveida nosacījumiem” (Latvijas Vēstnesis, 2017, 19 nr.) šādus grozījumus:

1. Aizstāt noteikumu tekstā vārdus un skaitli “Ministru kabineta noteikumi Nr.515” (attiecīgā locījumā) ar vārdiem un skaitli “Ministru kabineta noteikumi Nr.97” (attiecīgā locījumā).

2. Aizstāt noteikumu tekstā vārdus un skaitli “Ministru kabineta noteikumi Nr.735” (attiecīgā locījumā) ar vārdiem un skaitli “Ministru kabineta noteikumi Nr.350” (attiecīgā locījumā).

3. Izteikt 2.4.apakšpunktu šādā redakcijā:

“2.4. nosacītā nomas maksa – nomas objekta nomas maksa, kas noteikta saskaņā ar Ministru kabineta 2018.gada 20.februāra noteikumos Nr.97 “Publiskas personas mantas iznomāšanas noteikumi” (turpmāk - Ministru kabineta noteikumi Nr.97) minēto metodiku vai saskaņā ar Ministru kabineta 2018.gada 19.jūnija noteikumos Nr.350 “Publiskas personas zemes nomas un apbūves tiesības noteikumi” (turpmāk – Ministru kabineta noteikumi Nr.350) minēto neapbūvēta zemesgabala nomas maksas aprēķināšanas kārtību, ja nomas objektu iznomā privāto tiesību subjektam.”

Ministru prezidents  A. K. Kariņš

Finanšu ministrs  J. Reirs